
 18.5.2011
 BG
 Официален вестник на Европейския съюз
 L 131/12
 РЕГЛАМЕНТ ЗА ИЗПЪЛНЕНИЕ (ЕС) No 476/2011 НА КОМИСИЯТА
 от 17 май 2011 година
 за изменение на Регламент (ЕС) No 57/2011 на Съвета относно ограниченията на улова на пясъчна змиорка във води на ЕС от зона IIа, IIIа и IV на ICES
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 57/2011 на Съвета от 18 януари 2011 г. за установяване на възможностите за риболов на определени рибни запаси и групи от рибни запаси за 2011 г., приложими във водите на ЕС и за корабите на ЕС в някои води извън ЕС (1), и по-специално член 5, параграф 4 от него,
 като има предвид, че:
 (1)
 Ограниченията на улова на пясъчна змиорка във води на ЕС от зони IIa, IIIa и IV на ICES са посочени в приложение IA към Регламент (ЕС) No 57/2011.
 (2)
 В съответствие с приложение IIГ, точка 4 към Регламент (ЕС) No 57/2011 Комисията преразглежда общия допустим улов (ОДУ) и квотите за 2011 г. за пясъчна змиорка в тези зони въз основа на становището на Международния съвет за изследване на морето (ICES) и на Научния, технически и икономически комитет по рибарство (НТИКР).
 (3)
 ICES представи становището си на 21 февруари 2011 г. за всяка от седемте зони за управление, определени в приложение IIГ към Регламент 57/2011. Становището на ICES беше разгледано от НТИКР, който предостави заключенията си на Комисията на 24 февруари 2011 г. В съответствие с това становище лимитът за улова в зона за управление 1 следва да се увеличи до 320 000 тона, а лимитът за улова в зона за управление 2 – да се намали до 34 000 тона. Освен това НТИКР сметна за необходимо да наложи ограничения за улова от 10 000 тона и 420 тона съответно за зони на управление 4 и 6.
 (4)
 НТИКР сметна, че лимитът за улова за зони 3 и 7 следва да бъде нулев. В допълнително становище от 17 март 2011 г. обаче комитетът прие, че лимит за улова от 10 000 тона може да бъде разрешен за зона за управление 3, за да се проведе контролен риболов в нея.
 (5)
 Поради това приложение IА към Регламент (ЕС) No 57/2011 следва да бъде съответно изменено.
 (6)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Приложение IA към Регламент (ЕС) No 57/2011 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 17 май 2011 година.
 За Комисията
 Председател
 José Manuel BARROSO
 (1) ОВ L 24, 27.1.2011 г., стр. 1.
 ПРИЛОЖЕНИЕ
 Приложение IA към Регламент (ЕС) No 57/2011 се изменя, както следва:
 Вписването за вида пясъчна змиорка във водите на ЕС от зони IIa, IIIa и IV на ICES се заменя със следното:
 Вид
